খান ইউনুস
খান ইউনুস (আরবি: خان يونس) হল ফিলিস্তিনের দক্ষিণ গাজা ভূখণ্ডের একটি শহর, যা খান ইউনূস গভর্নোরেটের রাজধানী ও বৃহত্তম শহর। ফিলিস্তিন কেন্দ্রীয় পরিসংখ্যান ব্যুরো অনুযায়ী, ২০০৭ সালে খান ইউনুসের জনসংখ্যা ছিল ১৪২,৬৩৭ জন এবং ২০১০ সালে ২০২,০০০ জন এবং ২০১২ সালে ছিল ৩৫০,০০০ জন। খান ইউনুস পূর্ব ভূমধ্যসাগর থেকে ৪ কিলোমিটার (২.৫ মাইল) পূর্বে অবস্থিত, যাতে গ্রীষ্মকালে সর্বোচ্চ তাপমাত্রা থাকে ৩০ ডিগ্রি সেলসিয়াস এবং শীতকালে ১০ ডিগ্রি সেলসিয়াস এবং বার্ষিক গড় বৃষ্টিপাত ২৬০ মিলিমিটার (১০.২ ইঞ্চি)। খান ইউনুসে ফিলিস্তিন আইনসভার ৫টি আসন রয়েছে, ২০০৬ ফিলিস্তিন জাতীয় সংসদ নির্বাচনে ইউনূস আল আসতাল সহ হামাসের তিন জন এবং মোহাম্মদ দাহলান সহ ফাতাহর দুই জন সংসদ সদস্য নির্বাচিত হয়েছে। বর্তমানে এটি গাজার হামাস প্রশাসন কর্তৃক শাসিত হচ্ছে।